पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण का दायरा पहले से कम तो हुआ है पर अभी भी चिंताजनक स्थिति बनी हुई है। इसलिए फिलहाल जिले को अनलॉक करना रिस्की है। इसलिए जिला प्रशासन की ओर से लॉकडाउन की अवधि आगे बढ़ाने की तैयारी की जा रही है। इधर चेंबर ऑफ कॉमर्स एंड इंडस्टीज की ओर से सीमित समय के लिए दुकानों को खोलने की अनुमति देने की मांग की है।
व्यापारियों ने मुख्यमंत्री के नाम ज्ञापन सौंपा है। कलेक्टर टीके वर्मा ने बताया कि स्वास्थ्य विभाग की रिपोर्ट के अनुसार पॉजिटिव दर में कमी आई पर अचानक अनलॉक करना रिस्की होगा,क्याेेंकि भीड़ बढ़ने से संक्रमण की चेन बढ़ जाएगी। इन हालातों को देखते हुए फिलहाल अनलॉक नहीं किया जाएगा। इस संबंध में राज्य शासन के निर्देशों का भी पालन किया जाएगा। शासन स्तर से भी अनलॉक करने संबंधित कोई आदेश नहीं आया है। चेंबर ऑफ कॉमर्स के प्रदेश मंत्री राजा माखिजा ने बताया कि चेंबर की ओर से मुख्यमंत्री को पत्र लिखकर सीमित समय के लिए अनलॉक करने की मांग की गई है। चेंबर की मांग है कि दोपहर में 3 बजे तक सभी दुकानों को खोलने की अनुमति दी जाए। ब्याज, दुकान का ईएमआई, बच्चों के स्कूल की फीस, जीएसटी एवं अन्य टैक्स का भुगतान, दवाई का खर्च एवं अन्य फुटकर खर्च के लिए परेशानी होने लगी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn